作者:黃損
標題:句
內容:機關才運動，勝敗便相隨。忽遇南遷客，若為西入心。往來三島近，活計一囊空。三通明主詔，一片白雲心。掃地待明月，踏花迎野僧。水諳彭澤闊，山憶武陵深。金鐙冷光風宛轉，錦袍紅潤雨霏微。高齊日月方為道，動合乾坤始是心。傍水野禽通體白，飣盤山果半邊紅。而今世上多離別，莫向相思樹下啼。（《鷓鴣》，